***……… (sz.) napirend***

# E L Ő T E R J E S Z T É S

**a Képviselő-testület 2022. május 31-i ülésére**

## Tárgy: Alapítványok támogatása a 2022. évi Oktatásfejlesztési, Közművelődési, valamint Sport- és Tömegsport Keret terhére

Készítette: ……………………………  
 Ötvös Zoltán s.k.

osztályvezető

Egyeztetve:

……………………………

Kovács Márton s.k.

alpolgármester

……………………………

Vargáné Luketics Gabriella s.k.

igazgató

Látta: ……………………………

dr. Szalai Tibor

jegyző

……………………………

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének az Önkormányzat   
2022. évi költségvetéséről szóló 2/2022. (II.25.) önkormányzati rendelete (a továbbiakban: Rendelet) 9. számú tábla *II.* *Egyéb működési célú támogatások áht-n kívülre* *a* *Non-profit szervezeteknek* 1. sorában szereplő Oktatásfejlesztési Keretre 9 millió Ft, a 2. sorában szereplő Közművelődési Keretre 25 millió Ft, még a tábla 3. sorában szereplő Sport- és Tömegsport Keretre 9 millió Ft előirányzatot hagyott jóvá.

A Rendelet 11.§ (1) bekezdés *b)* pontjában foglaltak alapján a 9. számú táblában szereplő jogcímek tekintetében a Közoktatási, Közművelődési, Sport, Egészségügyi, Szociális és Lakásügyi Bizottság rendelkezik felhasználási jogkörrel.

Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a Képviselő-testület át nem ruházható hatáskörébe tartozik az alapítványi forrás átvétele és átadása. Ezzel összhangban a hivatkozott Rendelet 11. § (4) bekezdése tartalmazza, hogy *az alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható.*

A Közoktatási, Közművelődési, Sport, Egészségügyi, Szociális és Lakásügyi Bizottság 2022. május 24. napján megtartott rendes ülésén megtárgyalta és jóváhagyta a rendelkezésre álló keretek elosztását. A Bizottság az alapítványok támogatását az alábbi mellékleteknek megfelelően javasolja.

A Bizottság

163/2022 (V.24.) határozata alapján, az **Oktatásfejlesztési Keret** terhére kiírt **22-01** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett táborok támogatására*benyújtott pályázatokat összesen 3 500 000 Ft-tal támogatja, amelyből az alapítványok részére 1 630 000 Ft támogatást javasol.

165/2022 (V.24.) határozata alapján, a **Közművelődési Keret** terhére kiírt **22-02** regisztrációs számú, *a II. kerületben működő egyéb fenntartású köznevelési intézmények, civil szervezetek által szervezett kulturális, művészeti programok, rendezvények támogatására* benyújtott pályázatokat összesen

3 000 000 Ft-tal támogatja, amelyből az alapítványok részére 1 370 000 Ft támogatást javasol.

168/2022 (V.24.) határozata alapján, a **Sport- és Tömegsport Keret** terhére kiírt **22-04** regisztrációs számú, a *II. kerületben működő sportklubok, sport- és diáksport egyesületek sporttevékenységének támogatására* benyújtott pályázatokat összesen 4 000 000 Ft-tal támogatja, amelyből az alapítványok részére 1 540 000 Ft támogatást javasol.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

A Képviselő-testület a Közoktatási, Közművelődési, Sport, Egészségügyi, Szociális és Lakásügyi Bizottság döntése nyomán az Önkormányzat 2022. évi költségvetéséről szóló 2/2022.(II.25.) önkormányzati rendelet 9. számú táblában szereplő Oktatásfejlesztési, Közművelődési, valamint a Sport- és Tömegsport Keret jogcím előirányzata terhére - a 1, 2, és 3. számú mellékletek szerinti tartalommal - az alapítványi támogatások folyósítását jóváhagyja.

**Felelős:** Polgármester

**Határidő:** 2022. június 30.

A határozat elfogadásához egyszerű többségű szavazás szükséges.

**Budapest, 2022. május 25.**

Kiss Roland s.k. KKSEB Bizottság elnöke

|  |
| --- |
| 1. **sz. melléklet**   **II. kerületben működő alapítványok által szervezett táborok támogatása 2022. évben**  **A támogatás forrása: Oktatásfejlesztési Keret** |

|  |  |  |  |  |
| --- | --- | --- | --- | --- |
|  | **Intézmény, szervezet megnevezése** | | **Pályázati program megnevezése** | **Megítélt támogatás (Ft)** |
| **1.** | Alberta Alapítvány | | Nyári szabadidős sporttáborok | **270 000** |
| **2.** | AquaZona Alapítvány | | "Haladj a vízen" 2022 - hajózás és kormányozás | **0** |
| **3.** | Magyar Hagyomány Alapítvány és Főiskola | | Hagyományőrző családos tábor a Tiszánál | **150 000** |
| **4.** | Medve u. Iskolai Alapítvány | | Kirándulás, táborozás Balatonfenyvesen diákokkal | **220 000** |
| **5.** | Pasaréti Ferences Alapítvány | | nyári tábor - Szegeden 6-14 éves iskolásoknak | **250 000** |
| **4.** | Pitypang Humán Szolgáltató Alapítvány | | Komplex készségfejlesztő művészeti tábor | **100 000** |
| **5.** | Pitypang Humán Szolgáltató Alapítvány | | 32. Nemzetközi színjátszó tábor - Tiszánál | **110 000** |
| **6.** | Szent Angéla Alapítvány | | Alsós nyári tábor Mátraverebély - Szentkúton | **250 000** |
| **7.** | Szövetség a Fiatalokért Alapítvány | | Regnum Marianum - alsós tábor a Balaton-felvidéken | **280 000** |
|  |  |  | **Összesen:** | **1 630 000 Ft** |

|  |  |  |  |  |
| --- | --- | --- | --- | --- |
| **II. kerületben működő alapítványok művészeti és kulturális programjainak támogatása 2022.évben**  **A támogatás forrása: Közművelődési Keret** | | | | |
|  | **Intézmény, szervezet megnevezése** | **Pályázati program megnevezése** | **Megítélt támogatás (Ft)** |
| **1.** | Galéria Lénia Művészeti Alapítvány | "Ősz és Tél " c. kiállítás (Kádár Gy. és Túry M. kortárs festőművészek) | **100 000** |
| **2.** | Galéria Lénia Művészeti Alapítvány | "Tavasz és nyár " c. kiállítás (Kádár Gy. és Túry M. kortárs festők) | **100 000** |
| **3.** | Gyermek Tér Szülői Alapítvány | A programban tanuló diákok részére színházi látogatás | **100 000** |
| **4.** | Gyermek Tér Szülői Alapítvány | Alsós diákok fejlesztő társasjáték | **120 000** |
| **5.** | Magyar Hagyomány Alapítvány és Népfőiskola | MHA kulturális program: farsang, nyárköszöntő, pásztorjáték | **120 000** |
| **6.** | Medve utcai Iskolai Alapítvány | Csík művészeti és alkotó foglalkozások alsósoknak | **150 000** |
| **7.** | Pesthidegkúti Német Nemzetiségi Alapítvány | Német néptánc Pesthidegkúton heti 2 alkalom | **110 000** |
| **8.** | Pesthidegkúti Német Nemzetiségi Alapítvány | Zenés német nyelvi nevelés Pesthidegkúton óvodás korban | **110 000** |
| **9.** | Széphalom Alapítvány | Pannonhalma a különböző kultúrák közvetítője - tanulmányi kirándulás | **230 000** |
| **10.** | Szövetség a Fiatalokért Alapítvány | Regnum Marianum: kézműves foglalkozások - önkifejezés | **230 000** |
|  |  | **Összesen:** | **1 370 000 Ft** |

1. **sz. melléklet**

**3. sz. melléklet**

|  |  |  |  |  |  |
| --- | --- | --- | --- | --- | --- |
| **II. kerületben működő alapítványok sporttevékenységének támogatása 2022. évben**  **A támogatás forrása: Sport- és Tömegsport Keret** | | | | | |
|  | **Intézmény, szervezet megnevezése** | | **Pályázati program megnevezése, célja** | **Megítélt támogatás (Ft)** |
| **1.** | Alberta Alapítvány | | A szabadidősport mindenkié diákok és fogyatékkal élőkkel | **225 000** |
| **2.** | Alberta Alapítvány | | Éjszakai Sport" Be Active Night - úszás, tenisz | **100 000** |
| **3.** | AquaZona Alapítvány | | fogyatékos gyermekek úszótábor | **240 000** |
| **4.** | AquaZona Alapítvány | | Európai Sporthét 2022 - Hajós A. és MOM uszoda kibérlése | **160 000** |
| **5.** | Mentális Fejlesztési Alapítvány | | Nemzetközi célbadobós játékok: cornhole, mölkky | **215 000** |
| **6.** | Szt. Angéla Alapítvány | | nyári gyalogtúra Tapolcától írott-kőig (kéktúra) | **300 000** |
| **7.** | Szövetség a Fiatalokért Alapítvány | | Családos sportnap a Nagyréten, 12-18 fős | **300 000** |
|  |  |  | **Összesen:** | **1 540 000 Ft** |